ΓΡΑΠΤΗ ΕΡΩΤΗΣΗ E-3592/01

υποβολή: Ilda Figueiredo (GUE/NGL) προς την Επιτροπή

(8 Ιανουαρίου 2002)

Θέμα: Αγροπεριβαλλοντικά μέτρα και παραδοσιακά ελαιόδενδρα

Οι αγροπεριβαλλοντικές ενισχύσεις στα παραδοσιακά ελαιόδενδρα είναι σημαντικές για τη διατήρηση του οικοσυστήματος που συμβάλλει στη διασφάλιση της βιοποικιλότητας (φυτικής και ζωικής) και στη διαφύλαξη του τοπίου στις πορτογαλικές περιοχές που μειονεκτούν (οικονομικά και κοινωνικά) λόγω έντονων προβλημάτων αστυφιλίας, όπως διαπιστώνεται από τα στοιχεία της τελευταίας απογραφής του πληθυσμού (2001). Για το λόγο αυτό το ελαιόδενδρο εξακολουθεί να αποτελεί σημαντική πηγή εισοδήματος και απασχόλησης εργατικού δυναμικού.

Σε ερώτηση σχετικά με τα κριτήρια που περιλαμβάνονται στην εθνική ρύθμιση για τα αγροπεριβαλλοντικά μέτραπέρ της διατήρησης των παραδοσιακών ελαιόδενδρων, η Πορτογαλική Κυβέρνηση απάντησε δηλώνοντας ότι πρόκειται για απόφαση της Ευρωπαϊκής Επιτροπής.

Τέτοια κριτήρια — ιδίως η χρήση του δείκτη φυσιογραφικής καταγραφής των αγροτεμαχίων (που σύμφωνα με την εθνική ρύθμιση πρέπει να ισούται με 3, 4 ή 5) — έχουν ως αποτέλεσμα την κατάργηση των αγροπεριβαλλοντικών ενισχύσεων σε ένα μεγάλο τμήμα πορτογαλικών παραδοσιακών ελαιόδενδρων στις περιφέρειες Tras-os-Montes και Alto Douro, Beira Interior και Alentejo.

Μπορεί η Επιτροπή να αναφέρει:

- Ποιοι λόγοι την οδήγησαν στην απόφαση αυτή·

- Ποια μέτρα προτίθεται να λάβει για την αντιμετώπιση του προβλήματος·

Απάντηση του κ. Fischler εξ ονόματος της Επιτροπής

(12 Φεβρουαρίου 2002)

Τα γεωργοπεριβαλλοντικά μέτρα έχουν ως στόχο να προωθήσουν μεθόδους γεωργικής εκμετάλλευσης οι οποίες θα είναι πιο ευνοϊκές για τη διατήρηση και τη βελτίωση του περιβάλλοντος και των φυσικών πόρων, για τη διατήρηση και τη βελτίωση των καλλιεργούμενων εκτάσεων που παρουσιάζουν μεγάλη φυσική αξία για το τοπίο καθώς και για τα παραδοσιακά χαρακτηριστικά των γεωργικών γαιών και τέλος για την προστασία της γενετικής ποικιλίας. Κατά συνέπεια οι ενισχύσεις που χορηγήθηκαν σ'αυτό το πλαίσιο αφορούν μόνο τις γεωργοπεριβαλλοντικές δεσμεύσεις οι οποίεςπερβαίνουν, κατά τρόπο που μπορεί να ελεγχθεί και να μετρηθεί, την απλή εφαρμογή των συνηθισμένων καλών γεωργικών πρακτικών.

Στο πλαίσιο αυτό για τα παραδοσιακά ελαιόδεντρα χορηγούνται γεωργοπεριβαλλοντικές ενισχύσεις σύμφωνα με τα κριτήρια στα οποία αναφέρεται το Αξιότιμο Μέλος του Κοινοβουλίου. Τα κριτήρια αυτά καθορίστηκαν στο πλαίσιο του σχεδίου αγροτικής ανάπτυξης το οποίο απετέλεσε αντικείμενο διαπραγμάτευσης από κοινού με τις πορτογαλικές αρχές βάσει της δικής τους πρότασης και εγκρίθηκε από την Επιτροπή. Τα κριτήρια αυτάπερβαίνουν τα προαναφερόμενα όρια των καλών γεωργικών πρακτικών. Οι πριμοδοτήσεις δεν αποτελούν ενισχύσεις στις καλλιέργειες αυτές καθαυτές αλλά μια ενθάρρυνση των γεωργικών πρακτικών που είναι επωφελείς για το περιβάλλον (π.χ.: απαγόρευση της χρησιμοποίησης φυτοφαρμακευτικών προϊόντων, κλάδεμα κάθε τρία έτη τουλάχιστον, έλεγχος των κακών χόρτων κλπ.).

Οι ενισχύσεις που χορηγούνται ως αντιστάθμισμα των γεωργοπεριβαλλοντικών δεσμεύσεωνπολογίζονται με βάση τις απώλειες εισοδήματος, το πρόσθετο κόστος και την ανάγκη χορήγησης οικονομικών κινήτρων. Κατά συνέπεια οι εν λόγω ενισχύσεις δεν αποτελούν ένα απλό μέσο μεταφοράς εισοδημάτων που θα ήταν ασυμβίβαστο προς τις ισχύουσες κανονιστικές διατάξεις.